Góð foreldrasamvinna og gagnkvæmur trúnaður er forsenda þess að leikskóladvölin verði barninu ánægjuleg og árangursrík . Megin þáttur í þessari samvinnu er aðlögunin , þar sem grunnurinn er lagður að góðu samstarfi foreldra og starfsmanna leikskólans . Mikilvægt er að hafa í huga hversu miklar breytingar eiga sér stað hjá barninu sem þarf að aðlagast nýju umhverfi , starfsfólki og börnum . Það að tilheyra hópnum og fara eftir nýjum reglum getur verið erfitt í byrjun skólagöngunnar . Það er einstaklingsbundið hve langan tíma aðlögunin tekur en venjulega er miðað við 5 daga . Skipulagning aðlögunarinnar er í höndum deildarstjóra . Foreldrar eru með barninu fyrstu dagana en eftir því sem barnið öðlast meira öryggi , draga foreldrarnir sig í hlé . Aðlögunina getur þurft að endurtaka hafi barnið verið fjarverandi um lengri tíma . Ef barn vill ekki koma í leikskólann er nauðsynlegt að láta okkur vita svo hægt sé að finna orsökina og vinna að lausn vandans .